Március 12.

Névnapok: Gergely + Domán, Egbert, Engelhard, Gergő, Gerő, Györe, György, Györk, Györke, Ince, Maximilián, Miksa, Misa, Szibill, Szibilla, Teofánia, Tifani

Események

Politikai események

 1393 – A Széchy család effektíven is elnyeri a kegyúri jogokat a szentgotthárdi ciszterci apátság felett.
 1537 – Elesik Dalmáciában Klissza és török kézre kerül.
 1794 – Kościuszko vezetésével felkelés tör ki az orosz megszállás ellen és a nagy szejm által megalkotott Május 3-i Alkotmány védelméért.
 1881 – Franciaország elfoglalja Tunéziát, tovább növelve gyarmatbirodalmát.
 1917 – Oroszországban győz a polgári forradalom (Februári forradalomnak nevezik, mert a juliánus naptár szerint február 23-ára esett).
 1938 – Német csapatok bevonulnak Ausztriába megtörténik az Anschluss.
 1940 – Békekötéssel ér véget a finn-orosz háború.
 1946 – Kivégzik Szálasi Ferencet.
 1947 – Truman-doktrína elkötelezi az Egyesült Államokat amellett, hogy Európában vagy másutt beavatkozzék a kommunista vagy kommunista támogatású mozgalmakkal szemben.
 1990 – A Veszprém megyei Hajmáskéren állomásozó harckocsizó alakulat elindításával megkezdődik a szovjet csapatok kivonulása Magyarországról.
 1999 – Magyarország csatlakozik a NATO-hoz.
 2003 – Meggyilkolják Zoran Đinđić (Зоран Ђинђић) szerb miniszterelnököt.
 2008
 A Budapesti Katonai Ügyészség vádat emel hatrendbeli szolgálati visszaélés vétsége miatt Gergényi Péter nyugállományú rendőr vezérőrnagy ellen.
 Lemond Eliot Spitzer, New York állam demokrata párti kormányzója, miután a republikánus ellenzék alkotmányos vádeljárással fenyegeti meg.
 A Fővárosi Bíróságon dulakodás támad a Magyar Gárda több tagja az Országos Cigány Önkormányzat képviselői között, a Gárda feloszlatására kezdeményezett per első tárgyalása előtt.

Tudományos és gazdasági események

1989 - A 33 éves Tim Berners-Lee szoftvermérnök a svájci CERN részecskefizikai kutatóintézet munkatársaként beadott egy tervet munkáltatójának: ebben leírta, hogyan kommunikálhatnának egymással a távoli számítógépek. Ennek alapján a későbbiekben megalkotta a HTML nyelv első változatát, a weboldalak adatátvitelére szolgáló HTTP protokollt, és a világ első böngészőjét WorldWideWeb.app (WWW) néven - ez utóbbi egyszerre volt képes megnézni mások weboldalait és szerkeszteni is a sajátokat.

Kulturális események

Irodalmi, színházi és filmes események

 1821 – Kolozsváron megnyitják a Farkas utcai kőszínházat, a legelső magyar színházépületet.

Zenei események

Sportesemények

Labdarúgás
 1902 – megalakul a Debreceni VSC elődje, az Egyetértés Football Club

Formula–1
 2000 –  ausztrál nagydíj, Melbourne - Győztes: Michael Schumacher  (Ferrari)
 2006 –  bahreini nagydíj, Sakhir - Győztes: Fernando Alonso  (Renault)

Egyéb események

 1879 – Szegedi nagy árvíz: Hajnali két órakor a Tisza betör Szegedre. Csaknem az egész város elpusztul, mindössze a Palánk környéke marad szárazon

Születések 
 1270 – Charles de Valois a Valois-ház alapítója († 1325)
 1479 – Giuliano de’ Medici, Nemours hercege Firenze ura († 1516)
 1613 - André Le Nôtre francia kertépítész, a franciakert kerttípusának megteremtője († 1700)
 1672 – Sir Richard Steele angol író, lapszerkesztő († 1729)
 1685 – George Berkeley brit empirista filozófus, teológus és püspök († 1753)
 1703 – Amade László magyar költő († 1764)
 1783 – Kőszeghi-Mártony Károly magyar építőmérnök, hadmérnök, a sűrített levegős légzőkészülék és a gulyáságyú feltalálója († 1848)
 1810 – Hunfalvy Pál magyar nyelvész, etnológus, történetíró († 1891)
 1817 – Gyürky Antal magyar borász, borászati és közgazdasági szakíró († 1890)
 1824 – Gustav Robert Kirchhoff német fizikus († 1887)
 1836 – Paulay Ede magyar színész, rendező, műfordító († 1894)
 1847 – Schulhof Lipót magyar származású francia csillagász († 1921)
 1860 – Munkácsi Bernát nyelvész, finnugrista, turkológus, orientalista, néprajztudós († 1937)
 1863 – Gabriele D’Annunzio olasz költő, író, esszéista, publicista, politikus († 1938)
 1865 – Tutsek Anna ifjúsági író († 1944)
 1881 – Mustafa Kemal Atatürk török katonatiszt, politikus, államférfi, a modern Törökország megalapítója († 1938)
 1883 – Jávorka Sándor Kossuth-díjas botanikus, az MTA tagja († 1961)
 1886 – Herczeg Jenő magyar színész, rendező († 1961)
 1910 – Lékai László magyar bíboros, prímás, esztergomi érsek († 1986)
 1911 – Kiss Manyi Kossuth- és Jászai Mari-díjas magyar színésznő († 1971)
 1913 – Duke Nalon (Dennis Nalon) amerikai autóversenyző († 2001)
 1915 – Fejes Tóth László magyar matematikus, az MTA tagja († 2005)
 1921 – Ney András erdélyi matematikus († 2010). 
 1922 – Jack Kerouac amerikai író († 1969)
 1923 – Oláh György Jászai Mari-díjas magyar színész, a debreceni Csokonai Nemzeti Színház örökös tagja († 1997)
 1928 – Edward Albee amerikai drámaíró (Nem félünk a farkastól) († 2016)
 1931 – Józef Tischner lengyel áldozópap, teológus és filozófus († 2000)
 1933 – Lelkes Dalma magyar színésznő († 1980)
 1934 – Deme Gábor Balázs Béla-díjas magyar dramaturg, színész († 1984)
 1934 – Moldova György Kossuth-díjas magyar író, újságíró († 2022)
 1935 – Nádai Béla magyar fizikus, természetvédő, cserkészvezető († 2013)
 1936 – Dávid Ágnes magyar színésznő 
 1937 – Horváth Zoltán magyar olimpiai bajnok vívó
 1943 – John McNicol dél-afrikai autóversenyző († 2001)
 1943 – Ratko Mladić szerb tábornok
 1946 – Liza Minnelli Oscar- és Golden Globe-díjas amerikai színésznő
 1947 – Fenyő Miklós magyar rock and roll énekes, zenekarvezető, gitáros, a Hungária együttes alapítója
 1948 – Dienes Gábor magyar festőművész († 2010)
 1953 – Ron Jeremy amerikai pornósztár és rendező
 1962 – Tisza Bea magyar bábművész, színésznő
 1975 – Kricsár Kamill magyar színész
 1979 – Pete Doherty brit énekes
 1981 – Peter Waterfield olimpiai ezüstérmes brit műugró
 1986 – Danny Jones brit énekes
 1989 – Jevgenyij Dadonov orosz jégkorongozó
 1994 – Mészáros Martin magyar színész
 1995 – Andrea Chiarabini olasz műugró

Halálozások 
604 – I. Gergely pápa, a 64. római pápa (* 540 körül)
1537 – Krusics Péter horvát várkapitány, Klissza alatt esik el a törökök ellen vívott csatában (* ?).
 1733 – Rajcsányi János jezsuita vallástudós (* 1670)
 1790 – Gróf Hadik András császári és királyi tábornok (* 1710)
 1834 – Karl Wilhelm Feuerbach amatőr matematikus, tanár, a Feuerbach-körről szóló híres tétel bizonyítója (* 1800)
 1858 – Schöpf-Merei Ágost magyar orvos, gyermekgyógyász (* 1804)
 1869 – Ambrózy Mátyás magyar evangélikus lelkész (* 1797)
 1894 – Paulay Ede magyar színész, rendező, műfordító (* 1836)
 1898 – Johann Jakob Balmer svájci matematikus (* 1825)
 1905 – Rudolf von Alt osztrák festőművész, a vedutafestés népszerű képviselője (* 1812)
 1915 – Márkus József Budapest főpolgármestere (* 1852)
 1919 – Lawrence Lambe kanadai geológus és paleontológus (* 1863)
 1925 – Szun Jat-szen (孫逸仙), kínai forradalmi politikai vezető, a Kuomintang alapítója, 1912-től a Kínai Köztársaság első elnöke (* 1866)
 1928 – Bársony István újságíró, író (* 1855)
 1937 
 Hubay Jenő magyar hegedűművész, zeneszerző (* 1858)
 Charles-Marie Widor francia orgonaművész, zeneszerző, zenepedagógus (* 1844)
 1946 – Szálasi Ferenc nemzetiszocialista politikus, több nyilaskeresztes és hungarista párt és mozgalom megalapítója, Magyarország „Nemzetvezetője” 1944–1945 között (* 1897)
 1956 – Bolesław Bierut lengyel kommunista politikus, Sztálin követője, pártfőtitkár, az Államtanács elnöke (* 1892)
 1978 – John Cazale amerikai színész  (* 1935)
 1979 – Vaszy Viktor magyar zeneszerző, karmester (* 1903)
 1980 – Gerő Ernő kommunista politikus, a Magyar Dolgozók Pártjának első titkára (* 1898)
 1983 – Ráday Imre magyar színész, rendező, érdemes és kiváló művész (* 1905)
 1985 – Eugene Ormándy (Ormándy Jenő) magyar származású amerikai karmester (* 1899)
 1996 – Kállai Gyula magyar kommunista politikus, 1965 és 1967 között miniszterelnök (* 1910)
 1997 – Holl Béla piarista szerzetes, irodalomtörténész (* 1922)
 1999 – Sir Yehudi Menuhin hegedűművész (* 1916)
 2001 – Fasang Árpád magyar karnagy (* 1912)
 2003 – Howard Fast amerikai zsidó író, forgatókönyvíró (* 1914)
 2003 – Kőváry Károly piarista szerzetes, matematikatanár, iskolaigazgató (* 1923)
 2003 – Zoran Đinđić szerb politikus, Szerbia miniszterelnöke (* 1952)
 2007 – Lehoczki István Pulitzer-díjas magyar karikaturista, grafikus (* 1950)
 2008 – Németh Károly magyar kommunista politikus, 1987–1988 között az Elnöki Tanács elnöke (* 1922)
 2021 – Nicolae Dabija román származású moldáv író, irodalomtörténész (* 1948)

Nemzeti ünnepek, emléknapok, világnapok 
Grækarismessa (Szent György miséje): Feröer-szigeteki nemzeti ünnep, az ország nemzeti madarának, a csigaforgatónak a hagyományos hazatérését ünneplik az ország fővárosában, Tórshavnban.
Mauritius : függetlenség kikiáltása az Egyesült Királyságtól (1968. március 12.)
Gabon: a megújhodás napja

Jegyzetek  

Március napjai